Ritratt: Pixabay .td_uid_2_603781461f4fc_rand.td-a-rec-img{text-align:left}.td_uid_2_603781461f4fc_rand.td-a-rec-img img{margin:0 auto 0 0} Minn nhar it-Tnejn l-1 ta' Marzu, l-importazzjonijiet kollha ta' makkinarju agrikolu użat li jiġi importat minn pajjiżi terzi, inkluż ir-Renju Unit, se jeħtieġ spezzjoni mid-Direttorat għall-Ħarsien tal-Pjanti u ċertifikat fitosanitarju li jkun fih dikjarazzjoni addizzjonali. Il-konsenja tal-makkinarju se tkun trid tinkludi ċertifikat fitosanitarju b'dikjarazzjoni li l-makkinarju huwa mnaddaf u ma fihx ħamrija jew fdalijiet tal-pjanti. Jekk l-entità tagħmel dawn l-importazzjonijiet, trid tirreġistra mad-Direttorat għall-Ħarsien tal-Pjanti. Dawn l-importazzjonijiet se jiġu spezzjonati u soġġetti għal tariffi ta' kontroll ta' importazzjoni u jridu jiddaħħlu fis-sistema online TRACES NT mill-importatur minn tal-inqas 48 siegħa qabel ma tasal il-kunsinna. L-avviż żied jgħid li jekk se tixtri vetturi użati mill-Unjoni Ewropea, l-entità għandha tkun reġistrata mad-Direttorat għall-Ħarsien tal-Pjanti skont l-Anness VIII tar-Regolament ta' Implimentazzjoni tal-Kummissjoni (UE) 2019/2072. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_603781461f776_rand.td-a-rec-img{text-align:left}.td_uid_3_603781461f776_rand.td-a-rec-img img{margin:0 auto 0 0}